kardosdrur/scandi-wiki huggingface dataset:
Genie Awards

Genie Awards er den canadiske filmbranches mest prestigefyldte prisuddeling indenfor film og uddeles af Academy of Canadian Cinema and Television. 

Oprindeligt hed Genie Awards Canadian Film Awards og blev uddelt 1949-1979, men i 1980 ændrede man navnet til det nuværende.

Kategorierne 
 Genie Award for Best Motion Picture
 Genie Award for Best Performance by an Actor in a Leading Role
 Genie Award for Best Performance by an Actress in a Leading Role
 Genie Award for Best Performance by an Actor in a Supporting Role
 Genie Award for Best Performance by an Actress in a Supporting Role
 Genie Award for Best Achievement in Direction
 Genie Award for Best Original Screenplay
 Genie Award for Best Adapted Screenplay
 Genie Award for Best Achievement in Cinematography
 Genie Award for Best Achievement in Art Direction/Production Design
 Genie Award for Best Achievement in Costume Design
 Genie Award for Best Achievement in Editing
 Genie Award for Best Achievement in Overall Sound
 Genie Award for Best Achievement in Sound Editing
 Genie Award for Best Achievement in Music - Original Song
 Genie Award for Best Achievement in Music - Original Score
 Best Animated Short
 Genie Award for Best Live Action Short Drama
 Genie Award for Best Performance by a Foreign Actor
 Genie Award for Best Performance by a Foreign Actress
 Genie Award for Best Achievement in Film Editing
 Best Music Score
 Genie Award for Best Achievement in Sound
 Genie Award for Outstanding TV Drama Under 30 Minutes
 Genie Award for Outstanding Independent Film
 Genie Award for Outsntaing Performance by an Actor (Non-Feature)
 Genie Award for Outstanding Performance by an Actress (Non-Feature)
 Genie Award for Outstanding Art Direction (Non-Feature)
 Outstanding Cinematography in a Dramatic Film (Non-Feature)
 Genie Award for Outstanding Cinematography in a Documentary (Non-Feature Film) 	
 Genie Award for Outstanding Editing in a Dramatic Film (Non-Feature)
 Genie Award for Outstanding Original Music Score (Non-Feature Film)
 Genie Award for Outstanding Non-Dramatic Script
 Genie Award for Outstanding Screenplay
 Genie Award for Outstanding Sound in a Non-Feature Film
 Genie Award for Outstanding Documentary - 30 Minutes and Under
 Genie Award for Outstanding Documentary - 30 Minutes and Over
 Genie Award for Outstanding Animation
 Genie Award for Outstanding Theatrical Short
 Genie Award for Best Theatrical Documentary
 Genie Award for Best Screenplay Adapted From Another Medium
 Genie Award for Best Feature Length Documentary
 Genie Award for Best Short Documentary
 Genie Award for Best Short Film
 Genie Award for Best Documentary
 Golden Reel Award

Eksterne henvisninger 
 Officiel hjemmeside 
 Academy of Canadian Cinema and Television

Filmpriser
Filmhistorie
Kultur i Canada
The Dandy Warhols

The Dandy Warhols blev dannet i 1992 med sangeren og guitaristen Courtney Taylor-Taylor som det flegmatiske fikspunkt. I 1995 udsendte de debutalbummet Dandys Rule OK?, der med titler som Lou Weed og Ride med al tydelighed markerede deres Lou Reed-inspiration.

Efter nogle kontraktproblemer udsendte gruppen i 1997 deres andet album Dandy Warhols Come Down. Pladen blev et undergrundshit i Europa og havde med singlen Not if You Were the Last Junkie on Earth en hitsingle, der skaffede gruppen en del opmærksomhed i hjemlandet.

Med 13 Tales From Urban Bohemia nåede The Dandy Warhols et kunstnerisk højdepunkt. Albummet, der med en snert af ironi var tilegnet George Harrison og Grateful Dead, indeholdt også gruppens til dato største hit Bohemian Like You, der roterede kraftigt på de amerikanske college-radioer.

I 2003 udsendte gruppen Welcome To the Monkey House, der var opkaldt efter en Kurt Vonnegut-novelle og bl.a. havde fået hjælp af Duran Duran-medlemmet Nick Rhodes i produktionsrummet. Det resulterede i gruppens til dato mest polerede udgivelse.

Efterfølgende opnåede gruppen det ærefulde hverv at være opvarmningsband for David Bowie på hans A Reality Tour i 2003.

Diskografi

Albums 
 1995: Dandys Rule OK?
 1997: Dandy Warhols Come Down
 2000: 13 Tales From Urban Bohemia'
 2003: Welcome To the Monkey House
 2005: Odditorium or Warlords of Mars

Referencer 

Fra DR's Musikleksikon
Rockgrupper fra USA
Gest

Gest (fra tysk og hollandsk geest) er det højere liggende, tørre landområde, som ligger inden for marsken i vadehavsegnene i Danmark, Tyskland og Nederlandene. Gesten er ofte præget af sandjord og består af bakkeøer fra næstsidste istid og hedesletter fra sidste istid.

Noter

Eksterne henvisninger 

 Ordbog over Det danske Sprog, opslag: gest
 Salmonsens Konversationsleksikon (2. udgave, Bind 9; 1920): Geest
 N. Kingo Jacobsen: "Geest-topografi under Tøndermarsken. Geestoverfladens morfologi i Møgeltønder Kog, beskrivelse og forsøgsvis tolkning" (Geografisk Tidsskrift, Bind 58; 1959)
 Max Rieger: Geologie und Geomorphologie Schleswig-Holsteins; Sommersemester 2003  

Landskabsformer
The Delgados

I 1994 dannede de tre barndomsvenner Alun Woodward, Steward Henderson og Paul Savage The Delgados, som de opkaldte efter den spanske cykelrytter og tidligere vinder af Tour de France Pedro Delgado. Kort efter blev gruppen fuldendt med sangerinden og guitaristen Emma Pollock.

Sideløbende med The Delgados startede kvartetten indieselskabet Chemikal Underground, der udover The Delgados bl.a. har stået bag Arab Strab.

I 1997 kom Delgados' debutalbum, Domestiques, efterfulgt af Peloton (1999) der høstede megen pressehæder. Indspilningen til det tredje album, The Great Eastern, gik dog i hårdknude og efter adskillige måneder i studiet valgte bandet at overlade produktionen til Flaming Lips-produceren Dave Friedmann.

Dette skulle vise sig at være et ganske glimrende valg, for med Friedmann bag knapperne brød The Delgados for alvor gennem lydmuren og 'The Great Eastern' løftede The Delgados op i den moderne symfoniske rocks superliga – sammen med bands som Mercury Rev og netop Flaming Lips.

I kølvandet på The Great Eastern blev Delgados hyret til at lave soundtracket til en alternativ kunstfilm, der mest af alt handlede om seriemordere, blod, vold og sæd. Det udfordrende, dystre og kollektive arbejde med projektet fyldte de fire musikere med energi og kreativitet til at gå i gang med at forfine sin unikke blanding af punkrock-energi, symfoniske arrangementer og god gammeldags utilpassethed.

Selv om gruppens fjerde album blev betitlet Hate, var resultatet dog langt fra så utilnærmeligt som titlen kunne antyde. For bag den umiddelbart afvisende titel gemte sig en romantisk insisteren på skønhed og idealisme. Et højdepunkt i gruppens karriere.

I 2004 udsendte The Delgados sit femte album, Universal Audio – dennegang uden hjælp fra Dave Friedmann og året efter blev gruppen opløst. Posthumt er udkommet The Complete BBC Peel Sessions i 2006. Efter gruppens opløsning er Emma Pollock begyndt at udgive plader i eget navn.

Diskografi

Albums 
 1997: Domestiques
 1999: Peloton
 2000: The Great Eastern
 2002: Hate
 2004: Universal Audio
 2006: The Complete BBC Peel Sessions

Referencer 

Fra DR's Musikleksikon
Rockgrupper fra Storbritannien
Ansigtsløftning

En ansigtsløftning er en type plastikkirurgi, der typisk involverer fjernelse af overflødig ansigtshud og kan involvere opstramning af det underliggende væv, hvorefter huden trækkes på plads på patientens ansigt og hals. Den første ansigtsløftning blev udført af Eugen Holländer i Berlin i 1901.

Ved en traditionel ansigtsløftning foretages et snit foran øret, forbi øret og om nær hårgrænsen i nakken. Efter dette løsnes huden fra det dybereliggende væv med skalpel eller saks.

Plastikkirurgi
Devin the Dude

Devin the Dude (født Devin Copeland d. 4. juni 1970 i Florida) har arbejdet sammen med navne som Dr. Dre, Nas, Scarface og Xzibit. Han er blevet sammenlignet med Too $hort og Slick Rick selv om han har sin egen stil, der portrætterer en sydstats-alfons, hvis numre hylder "de fine ting i livet": wine, woman & weed – eller vin, kvinder og hash.

Devin the Dude blev født i Florida, men flyttede senere til Texas, hvor han som barn pendlede mellem New Boston og Houston. Til sidst slog han sig ned i Houston, hvor han sammen med den blinde rapper og producer Rob Quest dannede gruppen Coughee Brothers. En gruppe, der senere optog yderligere to medlemmer og ændrede navn til The Odd Squad.

I 1992 fik gruppen en kontrakt med Geto Boys-selskabet Rap-a-Lot Records, der i 1994 udgav albummet Fadanuf Fa Erybody, der dog ikke helt opnåede den forventede kommercielle succes. Scarface (fra Geto Boys) havde dog lagt mærke til Devin, der derfor blev en del af den nydannede gruppe Facemob. Denne gruppe slog dog heller ikke rigtig igennem på de to albums de nåede at udsende inden de blev opløst.

I 1998 udsendte Devin the Dude sit første soloalbum, The Dude, der blev en stor succes i undergrunden.

Dr. Dre, der havde hørt Devin bad ham medvirke på albummet 2001. Hans gennembrud kom med nummeret Fuck You og skabte stor interesse blandt andre kunstnere for indspilningerne til Just Tryin' Ta Live. Selv om størstedelen af numrene blev indspillet med Dre, DJ Premier, Nas og Xzibit blev der også indspillet et par numre sammen med de gamle venner fra The Odd Squad.

I 2004 udsendte Devin the Dude albummet To Tha X-Treme, der var en tilbagevenden til det gamle tema: wine, women and weed.

Efter en række koncerter i Danmark udsendte Devin the Dude i 2007 sit fjerde album Waiting to Inhale, igen over samme tema

Diskografi

Solo

Kompileringer

Referencer 

Fra DR's Musikleksikon
Rappere fra USA
Diplo

Thomas Wesley Pentz (født 10. november 1978) bedre kendt ved hans kunstnernavn Diplo, er en DJ, musikproducer og sangskriver, med base i Los Angeles, USA. Diplo blev født i Tupelo, Mississippi, USA men tilbragte størstedelen af sin ungdom i Miami, hvor han fik smag for den karakteristiske Miami bass. Efter en omvej over Japan kom han til Philadelphia, hvor han fandt sammen med dj'en Low Budget i gruppen Hollertronix, der nåede at udsende to roste albums på selskabet Big Dada.

Derefter fulgte soloalbummet 'Florida', før Diplos kommercielle gennembrud kom, da han agerede både dj og producer for det britisk/tamilske stjernefrø M.I.A. omkring hendes album 'Arular' fra 2005. Derudover har Diplo bl.a. produceret og remixet for Kano, Gwen Stefani, Dj Shadow samt imponeret verden over som klub-dj, hvor hovedvægten er lagt på electro, Miami Bass og brasiliansk baile funk. Diplo har arbejdet sammen med den danske sangerinde MØ. De lavede sammen med den danske producer Ronni Vindahl sangen "XXX 88".

Referencer

Eksterne henvisninger 

 
 Diplo vs. A-Trak – På DRs musikleksikon 

Dj's fra USA
Fra DR's Musikleksikon
Musikproducere fra USA
Dizzee Rascal

Dizzee Rascal er kunsternavn for Dylan Mills (født 18. september 1984 i Bow, London) er en britisk rapper, sangskriver og pladeproducer.

Som teenager kom han i kontakt med det fremstormende UK-garage-miljø, der med dets blanding af hiphop, rhythm and blues og drum and bass, generelt har været der, hvor de engelske cockney-rappere bedst har kunnet finde et musikalsk ståsted.

Som 16-årig udsendte Dizzee singlen I Luv U, der de næste halvandet år cirkulerede rundt omkring på Londons hippe klubber. Nummeret, der handlede om at gøre en mindreårig pige gravid, fik ekstra hjælp i promoveringen, da Dizzee Rascal under et ophold i Aiya Napa på Cypern blev stukket ned.

Med albummet Boy In Da Corner, der udkom i 2003, er den unge MC for alvor kommet i søgelyset. Det selvproducerede album leder umiddelbart tankerne hen på en kunstner som The Streets, men hos Dizzee Rascal er den dansevenlige garage-musik barberet ned til et nøgent og spartansk udtryk, der efterlader lytteren alene i et knirkende og dystert univers, hvor kun de allermest hårdhudede kan overleve.

Disse særtræk faldt i den engelske presses smag, hvilket førte til, at Dizzee Rascal i september 2003 til alles overraskelse modtog den prestigefyldte Mercury Prize foran topnavne som Radiohead og Coldplay.

I 2004 udsendte Dizzee Rascal sit andet album Showtime.

Han blev i 2020 optaget i Order of the British Empire.

Diskografi 

 Studiealbum
 2003: Boy in da Corner
 2004: Showtime
 2007: Maths+English
 2009: Tongue n' Cheek
 2013: The Fifth

Referencer

Eksterne henvisninger 

 
 
 

Fra DR's Musikleksikon
Rappere fra Storbritannien
Musikere fra England
Personer tildelt Member of the Order of the British Empire
DJ Hyper

DJ Hyper er kunstnernavn for en dj, producer og remixer født Guy Hatfield, som er en af den moderne dansemusiks bannerførere. Han stammer fra breakbeat-miljøet, hvor han betragtes som en af pionererne, men den britiske idemand tager selvsikkert fingrene ned i stort set alt elektronisk musik med en livlig puls.

Engelske Dj Hyper albumdebuterede i 2000 med første del i Y3K-serien, Deep Progressive Beats, der året efter blev fulgt af 2'eren Soundtrack to the Future, der bød på breakbeat i nye klæder, hvilket gav ham status af pioner i miljøet.

I 2001 og 2003 udgav han to trance-mix-albums betitlet Bedrock Breaks og Bedrock Breaks – Fractured, der åbnede for verdenen uden for de smalle breakbeat-kredse, og i 2004 udgav han Hired, der var en samling af egne produktioner, egne remixes og andre yderst dansevenlige numre.

Efter succes som dj rundt omkring på de førende klubber er Hyper i dag (også) blevet til et band, der bl.a. omfatter de to ex-Prodigy-medlemmer Leeroy Thronhill og Jim Davies.

Albummet We Control udkom i 2006.

Diskografi

Albums 
 2000: Progressive Beats
 2001: Soundtrack to the Future
 2001: Breaks
 2003: Bedrock Breaks - Fractured
 2004: Hired 
 2006: We Control

Referencer 

Fra DR's Musikleksikon
Musikere fra England
Dj's fra England
A-Trak

A-Trak (født Alain Macklovitch 30. marts 1982) er canadisk dj og turntablist fra Montreal.

Som 15-årig vandt han sin første af i alt fem VM-titler i battle-dj'ing. Han er dermed både den yngste verdensmester nogensinde, den med flest VM-bælter og den eneste, der har vundet alle de tre store titler (DMC [sammen med Dj Craze], ITF World Championships og Vestax World Extravaganza).

Han har bl.a. arbejdet sammen med Dj Q-Bert og Mixmaster Mike i The Invisibl Skratch Piklz og DJ Craze i The Allies, været en del af Montreal-gruppen Obscure Disorder, samt arbejdet som dj for Non Phixion og Stones Throw-stifteren Peanut Butter Wolf.

Senest har Kanye West indledt et samarbejde i forbindelse med koncertoptrædener. A-Trak er desuden den ene halvdel af gruppen Duck Sauce, der i 2010 hittede verden over med Barbra Streisand.

A-Trak arbejder p.t. på udgivelsen Sunglasses is a Must, der både kommer som et album og en DVD.

Eksterne henvisninger 

 Officiel hjemmeside 

Fra DR's Musikleksikon
Dj's fra USA
Oscar for bedste klipning

Oscar for bedste klipning (på engelsk Academy Award for Best Film Editing) er en oscar-statuette, der gives til en filmklipper for et af dennes værker i det forløbne år. Prisen er blevet uddelt siden 1934.

Prismodtagere

1930'erne

1940'erne

1950'erne

1960'erne

1970'erne

1980'erne

1990'erne

2000'erne

2010'erne 

 
Klipning
Tidslinjer
DJ Shadow

DJ Shadow (født Joshua Davis, 29. juni 1972) er en amerikansk musik producer, DJ og sangskriver. 

DJ Shadow blev født i et hvidt rockinflueret middelklassekvarter, hvor hans fascination af hiphopkulturen gjorde ham til lidt af en outsider. I skoletiden fik han sine første pladespillere og begyndte derefter at fungere som dj – hvor han især spillede vennernes rockplader.

Med inspirationskilder som Eric B & Rakim og Ultramagnetic MCs begyndte Dj Shadow at lave beats og breaks, og han udsendte ligeledes jævnligt mixtapes på sit selvstiftede pladeselskab Solesides. Hans bånd med mixes og egne numre roterede ivrigt rundt i undergrundsmiljøet, og da Mo' Wax's leder James Lavelle fik fat i et af båndene, skrev han straks kontrakt med Dj Shadow.

Efter nogle succesfulde singler udkom albummet Endtroducing i 1996. Albummet blev skamrost i den engelske presse og bragte for første gang Dj Shadow ud til den brede befolkning, der med hans blanding af funk, hiphop, jazz, ambient, rock og techno så ham som samplingens svar på Jimi Hendrix.

I 1997 udkom det roste og stjernespækkede U.N.K.L.E.-album, der var et samarbejde mellem Dj Shadow og James Lavelle. Albummet opnåede stor omtale takket være samarbejdet med bl.a. Thom Yorke, Richard Ashcroft og Mike D fra Beastie Boys.

I 2002 udkom The Private Press, der som debutalbummet ligeledes var en tour de force i obskure samples fra genbrugsbutikkens allerfjerneste afkroge. To år senere udsendte Dj Shadow en live-dvd.

Albummet The Outsider udkom i september 2006.

Diskografi

Albums 
 1996: Endtroducing.....
 1998: Preemptive Strike
 2002: The Private Press
 2006: The Outsider
 2011: The Less You Know, the Better
 2012: Total Breakdown: Hidden Transmissions From MPC Era 1992-1996

Referencer 

Fra DR's Musikleksikon
Dj's fra USA
DM i strip

DM i strip er en konkurrence i strip arrangeret af Scandinavian Showcenter ved Preben Jørgensen (også kendt som Stripperkongen). Konkurrencen afholdes årligt, oftest i forbindelse med messen Sex & Erotik i KB Hallen. Deltagerne er kvinder, der dyster om at være ”den smukkeste pige”. Oprindeligt blev konkurrencen kaldt Miss Nude Europe. I 1997 deltog Anni Fønsby i konkurrencen.

Vindere 
 1997 Larisha Liv
 1999 Tez
 1999 Miss Diana Larsen
 2000 Brina
 2001 Maria Cecilie Mærsk
 2002 Maria Cecilie Mærsk
 2003 Stine
 2004 Alice
 2005
 2006
 2007 Miss ChaCha (Alice Oppelstrup Jensen)
 2008 Miss ChaCha (Alice Oppelstrup Jensen)
 2009 Miss ChaCha (Alice Oppelstrup Jensen)

Kilder 

Sexologi
 
Strip
Djosos Krost

Djosos Krost er et dansk band bestående af Pharfar og DJ Filip. 

Pharfar er bedst kendt som en tredjedel af Bikstok Røgsystem. Dj Filip tidligere været en del af rockgruppen Ludo X, der i øvrigt også har fostret drengene i Junior Senior.

Junior Senior kan takke Djosos Krost for deres succes, da det var deres remix af verdenshittet Move Your Feet, der fik Francois Kevorkian og Norman Cook (aka Fatboy Slim) til at spidse ører og starte hypen omkring Junior Senior.

I 2005 udgav gruppen albummet No Sign of Bad. Sangere som Jah Bobby, Tuco, Emo og Little T a.k.a. Natasja.

Diskografi

Albums 
 2005: No Sign of Bad

Referencer 

Fra DR's Musikleksikon
Musikgrupper fra Danmark
Musikgrupper fra 2005
Ledøje-Smørum Fodbold

Ledøje-Smørum Fodbold (LSF) er en dansk fodboldforening hjemmehørende i Smørum i Egedal Kommune på Sjælland. De spiller til dagligt i .
Klubben har sin egen bestyrelse men er samtidig en underafdeling af Ledøje-Smørum Idrætsforening, som blev dannet i 1963 under navnet Ledøje-Smørum Skytte- og Idrætsforening (LSSI) ved en sammenslutning af to lokale skyttekredse og Ledøje-Smørum Boldklub. Denne blev dannet i 1955 ved en sammenslutning af den daværende Ledøje-Smørum Idrætsforening og Smørum Boldklub, som blev stiftet i 1911. 

LSF spiller sine hjemmekampe på Sydbank Arena i Smørum, hvor der er en kapacitet på 1000 tilskuere.

Kilder / eksterne henvisninger 
Ledøje-Smørum Fodbold
Ledøje-Smørum Idrætsforening

Fodboldklubber under DBU Sjælland
Smørumnedre
DK7

DK7 består af den svenske producer, remixer og pladeselskabsstifter Jesper Dahlbäck og den irske sanger, guitarist, producer og pladeselskabsstifter Mark O'Sullivan, der med hovedet nede i en myriade af forskellige inspirationskilder serverer på ny-romantisk og moden noir-electronica med kighuller ud til acid, house, dub og en akustisk singer-songwriter-tradition.

Efter at have samarbejdet siden slutningen af 90'erne udgav de to lydlegionærer i slutningen af 2005 deres første album Disarmed, der med stor personlighed og ditto vovemod med vold og magt førte horderne ud på dansegulvet.

Diskografi

Albums 
 2005: Disarmed

Referencer 

Fra DR's Musikleksikon
Musikgrupper fra Sverige
Louis de Saint-Just

Antoine-Louis-Léon de Saint-Just (25. august 1767 – 28. juli 1794) var en fransk politiker og forfatter. Sammen med Maximillien Robespierre var han en af hovedmændene bag Terrorregimet. Han blev selv offer for guillotinen i 1794.

Saint-Just blev født i Décize nær ved Nevers og var søn af en rytterofficer. Han skrev 1789 et anonymt digt, Organt, au Valican, der viser løs moral og stor letsindighed. Men gennem studiet af oldtiden formedes hans livssyn i beundring for spartanerne, romerne og stoikerne.

Rousseaus tanker greb ham, og Rousseaus ideale stat beskrevet i Du contrat social kom til at stå for ham som det politiske mål. Da han blev medlem af Nationalkonventet 1792, sluttede han sig straks til Bjerget og mest af alle til Robespierre (kaldet "den ubestikkelige"), hans ideal af en statsmand. De to mænd lignede også hinanden meget i karakter, men i handlekraft og mod overgik Saint-Just langt Robespierre.

Som politiker vakte han først opmærksomhed under processen mod Ludvig 16.. Han så helt bort fra Forfatningen af 1791 og fordrede Ludvig straffet med døden som folkets fjende og forbryder mod folkeretten og forlangte henrettelsen fuldbyrdet uden opsættelse eller appel til folket.

Snart steg hans indflydelse, og hertil bidrog meget hans ydre. Han var en statelig og smuk mand med sorte øjne, højtidelig og fornem af væsen og tilstræbte altid at tale fyndigt og knapt. Camille Desmoulins sagde ironisk om Saint-Just, at han bar sit hoved, som det var det højærværdige sakramente. Hans politiske stræben gik ud på at samle magten under konventets eneherredømme, at holde styrelsen i departementerne under streng opsigt og slå al partidelingens ånd ned. Derfor virkede han ivrigt for at få styrtet gironden, Jacques Hébert og Georges-Jacques Danton.

Både som medlem af Velfærdskommiteen og som konventskommissær forfulgte han med kraft sin tanke om al magtens samling hos centralmyndigheden i Paris. Det skyldtes i høj grad ham, at hæren gik sejrrig frem på Frankrig nord- og nordøstgrænse. Han tålte som konventskommissær ingen modstand hos soldaterne, knyede de, blev de skudt, selve Lazare Hoche lod han fængsle flere måneder på grund af en meningsforskel, og over for Frankrigs fjender var ban ubønhørlig.

Maj 1791 var han blevet sendt op til Meuse-Sambre-hæren og æggede her hæren til ny sejre; men da kaldte Robespierre ham tilbage som hjælper i kampen imod konventet. Saint-Just forfattede i natten mellem 8. og 9. Thermidor en forsvarstale for Robespierre for at forsvare hans angreb på fædrelandsforræderne blandt konventsmedlemmerne. Men da han næste dag ville holde sin tale, blev han afbrudt og revet med i undergangen; sammen med Robespierre blev han dømt fredløs og henrettet 10. thermidor år II (28. juli 1794).

Kilder 

 
 P. Helmer-Petersen, Et Diktatoremne : Saint-Just, Høst, 1942.

Digtere fra Frankrig
Politikere fra Frankrig
Personer guillotineret under Den franske revolution
Personer i oplysningstiden
Salmonsens
Stensballe Idræts-Klub

Stensballe Idræts-Klub er en dansk idrætsforening hjemmehørende i Stensballe, der er en nordøstlig forstad til Horsens. Klubben blev stiftet i 1968 og har i dag fem sportsgrene på programmet: fodbold, håndbold, gymnastik, bueskydning og badminton.

Stensballe IK deltager siden 2000 sammen med FC Horsens i den delvise fusionsklub Horsens SIK, der i flere sæsoner indtil 2005 spillede i Elitedivisionen i fodbold for kvinder, men som siden da har spillet i 1. division.

Kilder / eksterne henvisninger 
Stensballe Idræts-Klub

Idrætsforeninger i Danmark
Fodboldklubber under DBU Jylland
Håndboldklubber i Danmark
Badmintonklubber i Danmark
Gymnastikforeninger i Danmark
Bueskydning
Etableret i 1968
Horsens Kommune